Bezkontextová gramatika

Bezkontextová gramatika je frázová gramatika, ktorej prepisovacie pravidlá majú tvar X → w, kde X je neterminál a w je ľubovoľná vetná forma. Názov bezkontextová vychádza z toho, že neterminály sa prepisujú bez ohľadu na kontext, v ktorom sa nachádzajú.

Bezkontextovými gramatikami sa veľmi často popisujú bežné programovacie jazyky, hoci tieto sú málokedy bezkontextové (napr. Pascal alebo C). Bezkontextové jazyky však vieme pomerne efektívne parsovať a konštrukcie, ktoré nie sú bezkontextové (napr. deklarácie a používanie premenných) sa ošetrujú zvlášť.

Formálne jazyky